Des Amalienbad is bei seina Eaöffnung ans von de greßt'n Bäda in Eiropa g'wes'n und håt Plåtz füa rund 1300 Bådegäst g'håbt. De Architekt'n hau'm si ois Vualåg de remisch'n Therman g'numma, de Innanausståttung is im Art-Déco-Stil g'hoit'n. Üwa da groß'n Schwimmhåll'n woa'r a beweglich's Glåsdåch und rund um's Beck' san Tribünan g'wes'n, Des Dachl håt ma  in nua drei Minut'n mechanisch aufschiab'n könna.